stanford-oval/wikipedia huggingface dataset:
IRS Aero

| IRS Aero |
| --- | --- |

 IATA: LD/5R  –  ICAO: LDF 
Perustettu:  1997
Lakkautettu:  2003
Laivaston koko:  6
Solmukohdat:  Šeremetjevon kansainvälinen lentoasema Žukovskin lentoasema
Kotipaikka:  Moskova
IRS Aero (IATA: LD (myöhemmin 5R), ICAO: LDF) oli venäläinen tilauslentoyhtiö, joka perustettiin vuonna 1997. Sen toimilupa peruttiin tammikuussa 2003, koska vuonna yhtiölle vuonna 2002 sattuneen onnettomuuden tutkinnassa oli ilmennyt yhtiön tekemiä rikkomuksia. Niitä olivat muun muassa Il-18 -koneiden käyttäminen sekä matkustajien että rahdin kuljettamiseen, vaikka lentokelpoisuustodistusten mukaan ne olivat rahtikoneita, sekä asiakirjojen väärentäminen.
Laivasto

IRS Aero käytti ainakin seuraavia konetyyppejä:
Iljušin Il-18
Iljušin Il-86
Tupolev Tu-154B-2
Tupolev Tu-154M
IRS Aeron Iljušin Il-18V Faron lentoasemalla vuonna 2000.
IS-LM-malli

IS-käyrä siirtyy oikealle ja nostaa korkoa i sekä lisää reaalista bruttokansantuotetta Y.
IS-LM-malli (engl. Investment Saving / Liquidity preference Money supply model) on tunnettu makrotaloustieteen malli, jonka avulla voidaan esittää keynesiläisen taloustieteen keskeisiä ajatuksia. Mallin kehitti ensimmäisenä John Hicks vuonna 1937. Se kuvaa kokonaiskysynnän ja rahan tarjonnan vaikutusta korkoon sekä kansantuloon.
Malli

IS-LM-malli esitetään tyypillisesti kuvana, jonka akseleina ovat kansantulo (tai reaalinen BKT) Y sekä nimelliskorko i. IS-käyrä kuvasi alun perin investointien ja säästämisen tasapainoa (engl. Investment/Saving). Vuodesta 1937 alkaen sillä on kuvattu  laajemmin kokonaiskysynnän (yksityinen kulutus, yksityiset investoinnit, julkinen kulutus ja nettovienti) ja tuotannon tasapainoa. Koska alhainen korko lisää investointeja, IS-käyrä on laskeva. IS-käyrään voidaan vaikuttaa esimerkiksi lisäämällä julkista kulutusta. Esimerkiksi ekspansiivisen finanssipolitiikan vaikutus näkyy IS-käyrän siirtymisenä oikealle.
LM-käyrä kuvataan yleensä kasvavana ja se kuvaa rahan kysynnän ja tarjonnan tasapainoa (engl. Liquidity/Money supply). Keynesiläiset taloustieteilijät katsovat LM-käyrän olevan melko loiva, kun taas moneteristit pitävät LM-käyrää lähes pystysuorana. LM-käyrä siirtyy, kun rahan tarjonta muuttuu mallin ulkopuolisista syistä (esimerkiksi EKP:n tai Federal Reserven poliittisen päätöksenteon johdosta).
Usein puhutaan finanssi- ja rahapolitiikan yhteensovittamisesta, jolloin tavoitteena on siirtää IS- ja LM-käyriä oikealla (Y,i)-koordinaatistossa niin, että ainoastaan kokonaistuotanto muuttuu lyhyellä aikavälillä, mutta nimelliskorko säilyy ennallaan. Tässä on omat vaikeutensa, sillä rahallisen määrälisäyksen ("setelipainatus") johdosta valuuttamarkkinat voivat reagoida kelluvan valuuttakurssin oloissa devalvoimalla maan valuutan arvoa. Tästä on seurauksena tuontituotteiden kallistuminen kotimaassa ja vientituotteiden halpeneminen maailmanmarkkinoilla. Kokonaisvaikutus voi siten jäädä varsinkin suhteellisen pienessä ja avoimessa (ulkomaankauppaa käyvässä) kansantaloudessa avoimeksi (etenkin jos kestokulutustavarat ovat ulkomaalaisia).
Kirjallisuutta

J. R. Hicks, "Mr. Keynes and the 'Classics'; A Suggested Interpretation," Econometrica, 5(2), April 1937 pp. 147-159.
Queensland

| Queensland |
| --- | --- |
 Lippu:  Vaakuna
 Sijainti
Valtio:  Australia
Hallinto:  
 – hallinnollinen keskus:  Brisbane
 – pääministeri:  Annastacia Palaszczuk (ALP)
 – kuvernööri:  Paul de Jersey
Edustus:  Australian parlamentti
 – edustajainhuone:  28 paikkaa
 – senaatti:  12 paikkaa
Pinta-ala:  1 852 642 km² (2.)
 – maa:  1 730 172 km²
 – sisävesi:  121 994 km² (6,58 %)
Väkiluku (2016):  4 703 193 (3.)
 – väestötiheys:  2,71 as./km²
Symbolit:  
 – motto:  ”Audax at Fidelis” (Bold but Faithful)
 – lempinimi:  Sunshine State, Smart State
 – eläin:  Koala  (Phascolarctos cinereus)
 – kasvi:  Puikkokämmekkä  (Dendrobium bigibbum)
 – lintu:  Australiankurki (Grus rubicunda)
 – korkein kohta:  Mount Bartle Frere (+1 622 m)
Lyhenteet:  
 – postitunnus:  QLD
 – ISO 3166:  AU-QLD
 
Government of Queensland
Queensland on pinta-alaltaan Australian toiseksi suurin osavaltio. Se sijaitsee Australian mantereen koillisosassa, ja sen pääkaupunki on Brisbane. Queenslandin väkiluku oli 4 703 193 vuoden 2016 väestönlaskennassa ja pinta-ala 1 852 642 km². Pinta-alaltaan se on noin 5,1 kertaa Suomen kokoinen.
Maantiede

Osavaltion pääkaupunki Brisbane sijaitsee rannikolla 100 kilometriä Uuden Etelä-Walesin rajalta pohjoiseen. Queenslandissa sijaitsee myös yksi pinta-alaltaan (43 310 km²) maailman suurimmista kaupungeista Mount Isa (pääkatu 188 km) sekä viisi Unescon maailmanperintökohdetta, joista yksi on kuuluisa Iso valliriutta. Ilmasto Queenslandissa on pääosin trooppinen.
Queenslandin pohjoisosan tunnettu turistikaupunki on Cairns.
Suurimmat kaupungit Brisbanen lisäksi ovat Gold Coast ja Sunshine Coast.
Hallinto

Queensland on Australian osavaltio, mikä tarkoittaa että sillä on oma itsenäinen hallinto ja lainsäädäntö. Osavaltion lait eivät saa olla ristiriidassa liittovaltion lakien kanssa. Kuninkaan seremoniallista valtaa osavaltiossa pitää kuvernööri. Osavaltion päämies on hallituksen pääministeri. Australian parlamentissa Queenslandilla on 12 edustajaa ylähuoneessa ja 30 edustajaa alahuoneessa.
Queenslandilla on yksikamarinen 89 paikkainen parlamentti. Parlamentin edustajat valitaan osavaltion 89 vaalipiiristä suorilla vaaleilla noin kolmen vuoden välein. Vaalit voittaneen puolueen johtajasta tulee pääministeri ja hän kokoaa hallituksen. Osavaltion toimeenpanovalta on kuvernöörillä, joka allekirjoittaa osavaltion lait ja muut viralliset asiakirjat.
Osavaltion tuomiovalta on tuomioistuimilla. Alimpia tuomioistuimia ovat maistraatit (engl. Magistrates Courts), niiden yläpuolella ovat käräjäoikeudet (District Courts). Queenslandin korkein oikeus (Supreme Court) on osavaltion korkein tuomioistuin. Tuomioistuimet ovat liittovaltion tuomioistuinten alapuolella.
Paikallishallinnosta vastaavat paikallishallintoalueet, joita Queenslandissa on 73. Paikallishallintoalueet vastaavat kuntia ja niillä on pieni verotusoikeus jotta ne voivat ylläpitää tehtäviään kuten kirjastoja, tiestöä tai jätehuoltoa.
Talous

Queenslandin pääelinkeinot ovat kaivosteollisuus, vehnänviljely sekä karjankasvatus.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Kalervo Kurkiala : Suomalaista siirtomaata etsimässä, Hakkapeliitta, 01.02.1930, nro 5, s. 11, Kansalliskirjaston digitaaliset aineistot
Ian Bairnson

| Ian Bairnson |
| --- | --- |
 Bairnson vuonna 1982.
Henkilötiedot
Syntynyt: 3. elokuuta 1953 Lerwick, Shetlanti, Skotlanti
Kuollut: 7. huhtikuuta 2023 (69 vuotta)
Ammatti:  muusikko
Muusikko
Laulukielet:  englanti
Tyylilajit:  pop rock
Soittimet:  kitara
Yhtyeet:  Pilot, The Alan Parsons Project, Keats
Aiheesta muualla
www.ianbairnson.com
  [ Muokkaa Wikidatassa ] [ ohje ]  
Ian Bairnson (3. elokuuta 1953 – 7. huhtikuuta 2023) oli skotlantilainen muusikko, joka tunnetaan parhaiten The Alan Parsons Projectin pitkäaikaisena kitaristina.
Elämäkerta

Bairnson syntyi Shetlandinsaarilla vuonna 1953. Muiden suvun miesten tavoin hänenkin ristimänimensä oli John.
1970-luvun alussa hän perusti David Patonin, Billy Lyallin ja Stuart Toshin kanssa Pilot-nimisen yhtyeen. Yhtyeeseen liittyessään Bairnson alkoi käyttää nimeä Ian. Vuonna 1974 julkaistu single ”Magic” menestyi listoilla hyvin ja vuosina 1974–1977 yhtye julkaisi neljä studioalbumia.
Muiden Pilotin jäsenien tavoin Bairnson kuului progressiivista rockia esittäneen The Alan Parsons Projectin alkuperäiseen taustayhtyeeseen. Yhtyeen virallisten jäsenten Alan Parsonsin ja Eric Woolfsonin ohella Bairnson oli ainoa muusikko, joka esiintyi The Alan Parsons Projectin kaikilla albumeilla, ja hänen kitaransoittonsa oli tunnistettava osa yhtyeen soundia. Vuonna 1984 Bairnson ja joukko muita The Alan Parsons Projectin jäseniä julkaisi Keats-nimisen pop rock -albumin.
Enimmän osan uraansa Bairnson työskenteli sessiomuusikkona. Vuonna 1977 hän soitti kitaraa Paul McCartneyn kappaleella ”Mull of Kintyre”. Vuosina 1977–1982 Bairnson soitti Kate Bushin yhtyeessä ja vuosina 1993–1999 Alan Parsonsin sooloyhtyeessä. Parsonsin sooloalbumien kappalemateriaalista suurin osa oli Bairnsonin kirjoittamaa. Hän on säveltänyt musiikkia myös televisioon ja esiintyy lyhyesti vuonna 1990 julkaistussa elokuvassa Petoksen naamio. Vuonna 2014 Bairnson, Paton ja Tosh julkaisivat Pilot-nimellä comeback-levyn A Pilot Project.
Bairson kuoli 7. huhtikuuta 2023 sairastettuaan dementiaa.
ISA-tunnus

Sinipohjainen ISA-tunnus.
Mustapohjainen ISA-tunnus.
ISA-tunnus (engl. International Symbol of Access, lyh. ISA) eli Kansainvälinen pyörätuolisymboli on merkki, joka koostuu sinisestä tai vaihtoehtoisesti mustasta neliöstä, jonka keskelle on tyylitelty valkoisella värillä pyörätuolia käyttävä henkilö. Tunnusta voidaan käyttää myös peilikuvana.  Merkki määrittyy kansainvälisen standardin ISO 7001:n mukaisesti. Tunnuksen tekijänoikeuksien haltija on kansainvälisen Rehabilitation International (RI) -järjestön alainen Teknisten apuvälineiden ja liikuntaesteettömyyden komissio (ICTA), mutta symboli on vapaasti käytettävissä.  Alun perin tunnuksen suunnitteli Susanne Koefoerd vuonna 1968 ICTA:n pyynnöstä. Karl Montan muokkasi merkistä nykyisin käytössä olevan version lisäämällä hahmolle pään.
ISA-tunnus symboloi palvelua tai tilaa, jota pyörätuolia käyttävän tai muulla tavoin vammaisen henkilön on mahdollista hyödyntää esteettömästi. Tunnus esiintyy muun muassa liikuntarajoitteisille tarkoitettujen parkkipaikkojen, sisäänkäyntien sekä WC-tilojen yhteydessä. Universaalissa suunnittelussa pyritään ottamaan huomioon jokaisen tarpeet. Kyseisen suunnitteluideologian periaatteita noudattamalla tavoitellaan tilannetta, jossa kyseistä tunnusta tai muita samankaltaisia merkkejä ei tarvittaisi, vaan jokaisella olisi yhdenvertainen mahdollisuus toimia samoissa rakennetuissa ympäristöissä ja käyttää samoja palveluita ja tuotteita.
ISA-tunnuksen Unicode-merkkikoodi on  U+267F, joka tuottaa merkin ♿. Symboli sisältyy DejaVu Sans -kirjasintyyppiin.
Uudelleensuunniteltu ISA-tunnus

Yhdysvaltalaiset Sara Hendren ja Brian Glenney perustivat vuonna 2009 projektin nimeltä The Accessible Icon Project uudistaakseen ISA-tunnuksen. Joidenkin vammaisten oikeuksien liikkeen edustajien mukaan vanha merkki kuvastaa passiivisuutta ja symbolin fokus on pyörätuolissa henkilön sijaan. Projektin tavoitteena on kansainvälistää uudistettu tunnus. Useat vammaisjärjestöt ympäri maailmaa kannattavat uuden tunnuksen käyttöönottoa.
Aiheesta muualla

The international symbol of access (pdf) dbh.govt.nz. (englanniksi)
The Accessible Icon Project (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:International Symbol of Access
Uudelleensuunniteltu ISA-tunnus
Käännös suomeksi
Ian Anthony Dale

| Ian Anthony Dale> Henkilötiedot |
| --- | --- |
Syntynyt: 3. heinäkuuta 1978 Saint Paul, Yhdysvallat
Näyttelijä
Aktiivisena:  2002–
Merkittävät roolit:  Davis Lee (Surface) Christopher Choi (Päivä armonaikaa) Simon Lee (Event)
Aiheesta muualla
www.iananthonydale.com
IMDb 
Ian Anthony Dale (s. 3. heinäkuuta 1978 Saint Paul) on yhdysvaltalainen näyttelijä. Hän on esiintynyt muun muassa televisiosarjoissa Surface (2005–2006), Päivä armonaikaa (2006), Event (2010–2011), Havaiji 5-0 (2011–) ja Ensimmäisen asteen murha (2014–2016).
Dale meni naimisiin vaatesuunnittelija Nicole Garippon kanssa lokakuussa 2016. Heillä on yksi lapsi.
Aiheesta muualla

Ian Anthony Dale Internet Movie Databasessa. (englanniksi)
Rantakirppu

VW Kuplasta valmistettu rantakirppu.
Rantakirppu (engl. dune buggy) on ajanvietteellinen ajoneuvo, jossa on kookkaat ja leveät pyörät. Se on suunniteltu ajettavaksi hiekkaisilla dyyneillä ja uimarannoilla.
Rantakirput on yleensä valmistettu erilaisia rakennussarjoja käyttäen Volkswagen Kuplan pohjalevyä, akselistoja, voimansiirtoa ja moottoria hyödyntäen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en
Punkens framtid

| Punkens framtid Bob Malmström |
| --- | --- | --- |

Studioalbumin tiedot
 Julkaistu: 19. huhtikuuta 2013
 Formaatti: CD
 Tuottaja(t): Mathias Lillmåns, Jonas Blomqvist, Bob Malmström
 Tyylilaji: porvaricore, hardcore punk, crossover thrash
 Kesto: 31.15
 Levy-yhtiö: Playground
Listasijoitukset
 Suomen virallinen lista: 25. Rumban lista: 7.
Bob Malmströmin muut julkaisut
| Tala svenska eller dö 2011 | Punkens framtid 2013 | Kejsarsnitt (EP) 2015 |
Punkens framtid on suomenruotsalaisen hardcore punk -yhtye Bob Malmströmin toinen studioalbumi. Se julkaistiin 19. huhtikuuta 2013 levymerkillä Playground Music.
Vastaanotto

Albumi sai erinomaisen vastaanoton. Toisen hardcoreyhtye Rytmihäiriön basisti Antti Kiiski antoi Rumbassa albumille täydet viisi tähteä, sanoen sen olevan esikoisjulkaisua monipuolisempi kokonaisuus, antaen tunnustusta molemmille yhtyeille ominaiselle tyylille tehdä provokatiivisia kappaleita muista välittämättä. Kaaoszinen Jarmo Hänninen antoi albumille täydet kymmenen pistettä, ylistäen sen tuotantoa ja kokoamista, nostaen Punkens framtidin yhdeksi alkuvuoden 2013 parhaimmista musiikkijulkaisuista. Soundin arviossa albumi saa tunnustusta musiikillisesti jämäkkänä julkaisuna, koska yhtyeen vitsit eivät naurata eivätkä provosoivat sanoitukset ärsytä kuuntelijaa.
Kappaleet

Punkens framtid – 1.38
Casino Royale – 2.04
Vad händer i Bosund, stannar i Bosund – 2.14
Karibiens Saddam – 2.54
Åbo brinner – 2.41
De stolta, de fria, de vackra – 3.01
I lag med Wahlroos – 2.58
Ni kommer att gå under – 2.35
Kungadömets nycklar – 2.09
Kalifornien – 2.32
Världen är vår – 2.40
K.F.S.F. – 2.37
Vaginalrevolt – 1.12
Kokoonpano

Carolus Aminoff – laulu
Olof Palmén – kitara
Carl Johan Langenskiöld – bassokitara
Wilhelm Wahlroos – rummut
Kokoonpano > Tuotanto

Jonas Blomqvist – tuottaja, äänittäjä, miksaaja
Mathias Lillmåns – tuottaja
Svante Forsbäck – masteroija
Janica Lönn – kansikuva, valokuvat
Erica Löfman – layout, design
Arvostelut

Imperiumi: 8/10
Kaaoszine.fi: 10/10
Rumba:
Soundi:
Aiheesta muualla

iTunes
Diskografia
Iisakki Wirtanen

Iisakki Wirtanen (8. marraskuuta 1866 Harjavalta – 12. maaliskuuta 1918 Längelmäki) oli suomalainen kirkkoherra joka surmattiin punaisten toimesta Suomen sisällissodan aikana.
Wirtasen vanhemmat olivat tilanomistaja Juho Tulpi ja Ester Iisakintytär. Hän pääsi ylioppilaaksi 1888 Porin yksityislyseosta. Wirtanen suoritti vuonna 1892 Helsingin yliopistossa teologian erotutkinnon ja hänet vihittiin papiksi samana vuonna.
Wirtanen oli Längelmäen kirkkoherrana vuodesta 1905 alkaen.
Iisakki Wirtanen oli naimisissa vuodesta 1900 sairaanhoitaja Aina Axelina Fredrika Hellstenin kanssa.
Rebekkah Brunson

Rebekkah Brunson
Rebekkah Brunson (s. 11. joulukuuta 1981 Washington D.C.) on yhdysvaltalainen koripalloilija, pelipaikaltaan laitahyökkääjä (forward). Hän pelaa WNBA-liigan Minnesota Lynxissä.
Ura > Ennen ammattilaisuraa

Ennen ammattilaisuraansa Brunson pelasi neljä kautta yliopistokoripalloa Georgetownin yliopiston joukkueessa. Hänet valittiin vuonna 2001 Big East -konferenssin vuoden tulokkaaksi ja vuosina 2003 ja 2004 Big Eastin ensimmäiseen tähdistökenttään. Vuonna 2004 hänet nimettiin myös Big Eastin vuoden puolustavaksi pelaajaksi. Hän keräsi yliopistourallaan yhteensä 1093 levypalloa, mikä on Georgetown Hoyasin naispelaajien ennätys, ja 1762 pistettä. Viimeisenä yliopistovuonnaan hän keräsi 336 levypalloa, mikä on Georgetownin yliopiston ennätys yksittäisenä kautena kerättyjen levypallojen määrässä.
Ura > WNBA-ura

Huhtikuussa 2004 Sacramento Monarchs varasi Brunsonin WNBA:n varaustilaisuuden ensimmäisen kierroksen kymmenentenä pelaajana. Tulokaskaudellaan hän oli vaihtopelaajan roolissa (aloitusviisikossa kauden aikana yhden kerran) ja teki 34:ssä ottelussa yhteensä 151 pistettä sekä keräsi 122 levypalloa. Toisella ammattilaiskaudellaan hän oli voittamassa WNBA:n mestaruutta, kun Monarchs voitti syyskuussa 2005 pelatuissa loppuotteluissa Connecticut Sunin voitoin 3–1. Brunsonin rooli kasvoi tulokaskaudesta, hän oli joukkueensa aloitusviisikossa runkosarjakaudella 16:ssa ottelussa ja pudotuspeleissä joukkueen kaikissa kahdeksassa ottelussa. Hän keräsi 2005 sekä runkosarjassa että pudotuspeleissä toiseksi eniten levypalloja Monarchs-pelaajista Yolanda Griffithin jälkeen, 187 runkosarjassa ja 44 pudotuspeleissä.
Brunson pääsi pelaamaan Monarchsin riveissä WNBA:n loppuotteluissa myös vuonna 2006, jolloin Detroit Shock vei kuitenkin mestaruuden voitoin 3–2. Hän oli runkosarjassa ja pudotuspeleissä jälleen Monarchsin sisäisen levypallotilaston kakkonen Griffithin jälkeen kerättyään 191 levypalloa runkosarjassa ja 32 pudotuspeleissä. Kausina 2007 ja 2008, joina Brunson oli kaikissa pelaamissaan otteluissa Monarchsin avauskokoonpanossa, hän oli joukkueensa sisäisen levypallotilaston ykkönen. Liigan levypallotilastossa hän sijoittui runkosarjakaudella 2007 toiseksi Seattle Stormin Lauren Jacksonin jälkeen, kun hän keräsi 295 levypalloa 33:ssa pelaamassaan ottelussa, ja runkosarjakaudella 2008 yhdeksänneksi kerättyään 213 levypalloa 30:ssä ottelussa. Hyökkäyspään levypalloissa hän oli kaudella 2007 WNBA:n kärkinimi. Kaudella 2009, jolla hän pelasi 27 ottelua, joista 17 joukkueensa avauskokoonpanossa, hän keräsi 190 levypalloa, toiseksi eniten joukkueensa pelaajista Nicole Powellin jälkeen. Hänen levypallokeskiarvonsa, seitsemän, oli kuitenkin Monarchs-pelaajien paras. Pisteitä Brunson on tehnyt parhaimmillaan 378 yhden runkosarjakauden aikana, mikä tapahtui kaudella 2007. Hän oli tuolla kaudella, kuten myös kaudella 2009, joukkueensa toiseksi eniten pisteitä tehnyt pelaaja Nicole Powellin jälkeen.
Sacramento Monarchs lopetti toimintansa kauden 2009 jälkeen, minkä myötä Brunson siirtyi joulukuussa 2009 järjestetyn dispersal draftin kautta Minnesota Lynxiin.
Syksyisin ja talvisin, jolloin WNBA:ta ei pelata, Brunson on pelannut Euroopassa. Kausina 2004–2005 ja 2005–2006 hän edusti belgialaisseura Dexia Namuria, kaudella 2006–2007 venäläisseura Moskovan Dynamoa ja kausina 2007–2008, 2008–2009 ja 2009–2010 italialaisseura Taranto Cras Basketia. Hän oli voittamassa vuonna 2007 Dynamon riveissä naisten EuroCupia.
Ura > Maajoukkue

Brunson on edustanut Yhdysvaltain maajoukkuetta vuoden 2003 Pan American Games -kilpailuissa, joissa hän oli voittamassa hopeaa, ja vuoden 2007 naisten koripallon Amerikan-mestaruuskilpailuissa, joissa hän oli voittamassa kultaa.
Aiheesta muualla

Kuvia tai muita tiedostoja aiheesta Rebekkah Brunson Wikimedia Commonsissa
Iisakki Valavaara

Isak (Iisakki) Reinhold Valavaara (19. joulukuuta 1871 Laihia – 23. huhtikuuta 1953 Vaasa) oli suomalainen konttoripäällikkö ja sosialidemokraattien kansanedustaja.
Valavaaran vanhemmat olivat mäkitupalainen Kustaa Wallenius ja Maria Jokela. Hän työskenteli aluksi rakennus- ja kirvesmiehenä Turussa ja Vaasassa. Valavaara oli Vaasan työväenyhdistyksen kirjastonhoitajana 1903–1906, Vaasan työväestön sanomalehti Oy:n taloudenhoitajana 1906–1920, Vaasan työväenyhdistyksen rahastonhoitajana 1907–1908 ja 1923 sekä Työväen Osuusliikkeen konttoripäällikkönä Vaasassa 1920–1927.
Valavaara oli kansanedustajana 1919–1920 edustaen Vaasan läänin eteläistä vaalipiiriä. Hänet vapautettiin edustajantoimesta sairauden vuoksi lokakuussa 1920 ja hänen tilalleen eduskuntaan tuli sosialidemokraattien Hilda Hannunen.
Iisakki Valavaara oli naimisissa vuodesta 1899 Maria Aaltosen kanssa. Iisakki Valavaaran veli oli sosialidemokraattien kansanedustaja Nestori Valavaara.
Queensrÿche (EP)

| Queensrÿche Queensrÿche |
| --- | --- | --- |

EP-levyn tiedot
 Äänitetty : 1982
 Julkaistu: 20. syyskuuta 1983
 Tuottaja(t): Queensrÿche, Neil Kernon
 Tyylilaji: heavy metal
 Kesto: 21.23
 Levy-yhtiö: EMI
Queensrÿche muut julkaisut
|   | Queensrÿche 1983 | The Warning 1984 |
Queensrÿche on seattlelaisen Queensrÿche-metalliyhtyeen vuonna 1983 julkaistu ensi-EP. ”Queen of the Reich”- ja ”Nightrider”-kappaleista on tehty musiikkivideot.
Kappaleluettelo

Queen of the Reich – 4.25 (Chris DeGarmo)
Nightrider – 3.49 (DeGarmo, Michael Wilton)
Blinded – 3.07 (DeGarmo, Wilton)
The Lady Wore Black – 6.28 (DeGarmo, Geoff Tate)
Kappaleluettelo > Vuoden 1988 uusintajulkaisun bonuskappale

Prophecy – 4.01 (DeGarmo)
Kappaleluettelo > Vuoden 2003 uusintajulkaisun bonuskappaleet

Nightrider (Live) – 4.33 (DeGarmo, Wilton)
Prophecy (Live) – 3.59 (DeGarmo)
Deliverance (Live) – 3.40 (Wilton)
Child of Fire (Live) – 4.36 (Tate, Wilton)
En Force (Live) – 5.48 (DeGarmo)
Blinded (Live) – 3.26 (DeGarmo, Wilton)
The Lady Wore Black (Live) – 7.01 (DeGarmo, Tate)
Warning (Live) – 4.57 (Tate, Wilton)
Take Hold of the Flame (Live) – 5.13 (DeGarmo, Tate)
Queen of the Reich (Live) – 5.19 (DeGarmo)
Kokoonpano

Chris DeGarmo – kitara
Michael Wilton – kitara
Geoff Tate – laulu
Scott Rockenfield – rummut
Eddie Jackson – basso
Singlet

The Lady Wore Black (1983)
Aiheesta muualla

Queensrÿche.com – Queensrÿche EP
Queensrÿche (EP) Discogsissa. (englanniksi)
Albumi Queensrÿche (EP) Encyclopaedia Metallum -sivustolla (englanniksi)
Iisaku

Iisaku on pienkauppala Itä-Virumaan maakunnassa ja Alutagusen kunnan keskustaajama. Sen väkiluku oli 652 vuonna 2022.
Paikkakunnan koulu täytti 230 vuotta vuonna 2018. Iisakun lukio tarjoaa mahdollisuuden harrastaa monenlaista urheilua opintojen ohessa. Lukion yhteydessä toimii Iisakun taiteiden koulu, jossa opetetaan musiikkia, kuvataidetta ja tanssia. Iisaku tavoitteli suomalais-ugrilaisen kulttuuripääkaupungin arvonimeä vuodelle 2023, mutta kilpailun voitti Kuhmo.
Rantakatu (Kokkola)

Rantakatu (ruots. Strandgatan) on Kokkolassa sijaitseva katu. Rantakadulla on monia kaupparakennuksia, esim. Kauppakeskus Maxim, Chydenia ja Rantakulma. Rantakadulla on myös Best Western hotel Kokkola. Rantakatu alkaa Rautatienkadun risteyksestä, ja loppuu Antti Chydeniuksenkadun risteykseen. Rantakadun poikittaiset ja läheiset kadut ovat Pakkahuoneenkatu, Pormestarinkatu, Torikatu, Pitkänsillankatu ja: Tehtaankatu. Rantakatu kuuluu myös vanhaan kaupunkiin, eli Neristaniin.
Rautakoivu

| Rautakoivu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Fagales
Heimo::  Koivukasvit Betulaceae
Alaheimo::  Betuloideae
Suku::  Koivut Betula
Laji::  schmidtii
Kaksiosainen nimi
 Betula schmidtii  Regel 
Katso myös
   Rautakoivu Wikispeciesissä   Rautakoivu Commonsissa 
Infobox OKNimi-testi OKIUCN-testi OK: 
Rautakoivu (Betula schmidtii) on koivukasvien (Betulaceae) heimoon, koivujen (Betula) sukuun kuuluva kasvilaji. Se on kausivihanta puu, jolla on yleensä laakea latvus. Rautakoivu voi kasvaa 20–35 metriä korkeaksi ja sen runko voi kasvaa suurimmillaan noin 90 cm paksuksi.
Rautakoivu kasvaa Itä-Aasiassa lauhkean vyöhykkeen lehtimetsissä ja sekametsissä yli 700–800 metrin korkeudella merenpinnasta. Lajia tavataan kallioisilla harjanteilla sekä kivikkoisilla rinteillä. Rautakoivua kasvaa luontaisena Venäjän Kaukoidässä, Kiinan koillisosissa, Korean niemimaalla sekä Japanissa.
Rautakoivua kerätään luonnosta siitä saatavan puutavaran vuoksi. Rautakoivun puuaines on kovaa ja painavaa; se ei kellu vedessä.
Aiheesta muualla

Laji.fi: Rautakoivu (Betula schmidtii)
Trees and Shrubs Online: Betula schmidtii (englanniksi)
Flora of China: Betula schmidtii (englanniksi)